Անվան այլ կիրառումների համար տե՛ս՝ Օտարականը (այլ կիրառումներ)
**«Օտարականը»** (անգլ.՝ *Outlander*), Դիանա Գեբլդոնի ութ պատմավեպերի շարքի առաջին ստեղծագործությունը, որ հրատարակվել է 1991 թվականին։ Պատմում է բուժքույր Քլեր Ռենդալի մասին, որը Երկրորդ համաշխարհային պատերազմի ժամանակվանից տեղափոխվում է 18-րդ դարի Շոտլանդիա և ընկնում արկածների մեջ ու սիրավեպ ունենում Ջեյմի Ֆրեյզերի հետ։ Գրքերի շարքում համադրված են մի քանի ժանրեր՝ պատմական արձակ, սիրավեպ, արկածային գրականություն և գիտական ֆանտաստիկա/ֆենտեզի։

2014 թվականի օգոստոսի 9-ին թողարկվել է գրքի հիման վրա նկարահանված հեռուստասերիալն ամերիկյան Starz ալիքով։ 2018 թվականի մայիսի 9-ին Starz-ը հայտարարել է, որ սերիալը երկարաձգվել է մինչև 5-րդ և 6-րդ եթերաշրջաններ։

Սյուժե
------

Երկրորդ համաշխարհային պատերազմի ավարտից հետո՝ 1946 թվականին, բրիտանացի զինվորական բուժքույր Քլեր Ռենդալն իր ամուսնու՝ Ֆրենկի հետ մեկնում է մեղրամիսն անցկացնելու շոտլանդական Ինվերնեսում։ Ֆրենկը պատմության պրոֆեսոր է, ուսումնասիրում է տոհմի պատմությունը, իսկ Քլերը ծաղիկներ է հավաքում Քրեգ նա Դուն բլրի վրա գտնվող մենհիրների մոտ։ Հանկարծակի ուշաթափությունից հետո նա գիտակցության է գալիս 18-րդ դարում և հանդիպում իր ամուսնու նախնուն՝ Ջեք Ռենդալին։ Հայտնվում է շոտլանդացի գաելը, որը Քլերին տանում է Մաքենզիների կլան, որտեղ նա օգնում է բուժել Ջեյմիի ուսի հոդախախտումը։ Այդտեղ նա հասկանում է, որ տեղափոխվել է անցյալ, իրեն ներկայացնում է որպես անգլիացի այրի, որը գնում է Ֆրանսիա՝ իր ընտանիքի մոտ։ Գաելները չեն հավատում նրան և տանում են Լեոխ ամրոց, որտեղ Քլերը փորձում է գտնել հետ վերադառնալու միջոց։

1743 թվականին ապրող գաելները Քլերին համարում են օտարական, «սաքսոն», «օտարերկրուհի», որը հեռու է գաելյան մշակույթից։ Սակայն իր բժշկական գիտելիքների շնորհիվ Քլերը ձեռք է բերում նրանց հարգանքը, սակայն տոհմի առաջնորդ Քոլում Մաքքենզին նրան համարում է անգլիական լրտես։

Քլերին կասկածներից ու կապիտան Ռենդալի հարցաքննություններից փրկելու նպատակով տոհմի առաջնորդի եղբայր Դուգալը նրան ամուսնացնում է Ջեյմիի հետ, ինչի շնորհիվ նա դառնում է Շոտլանդիայի քաղաքացի։ Մենհիրների Քրեյգ նա Դուն բլրի ճանապարհին Քլերը հանդիպում է կապիտան Ռենդալի մարդկանց և Ջեյմին խնդրում փրկել իրեն։ Վերադառնալով Լեոխ ամրոց՝ Քլերը շարունակում է բուժել մարդկանց, բժշկություն է սովորեցնում տեղացի պաշտոնյա Գեյլիս Դունկանի կնոջը։ Շուտով նրանց երկուսին մեղադրում են կախարդության մեջ, սակայն Ջեյմին ժամանակին հասնում է, որպեսզի փրկի Քլերին։ Գտնվելով հսկողության տակ՝ Քլերն իմանում է, որ Գեյլիսն ընդգրկված է այն կազմակերպության կազմում, որը ցանկանում է Շոտլանդիայի գահին վերադարձնել Յակով թագավորին։ Փախչելուց առաջ Քլերը Գեյլիսի մարնին եղած բնական ծաղկի պատվաստման սպիներից հասկանում է, որ նա նույնպես ապագայից է։

Քլերը պատմում է իր իրական պատմությունը Ջեյմիին, որը նրան տանում է Քրեյգ նա Դուն։ Ստիպված լինելով ընտրություն կատարել գնալու ու մնալու միջև՝ Քլերը որոշում է մնալ։ Ջեյմին նրան տանում է Լալիբրոխում գտնվող իր տուն, որտեղ նրանց դիմավորում է Ջեյմիի քույր Ջենին իր ամուսնու հետ։ Վարձակալներից մեկի մատնությամբ անգլիացիներից թաքնվող Ջեյմիին տանում են Վենթվորտ բանտ։ Քլերի ու Մաքենզի տոհմի՝ Ջեյմիի փրկելու փորձը ձախողվում է, Քլերը գերի է ընկնում Ռենդալի մոտ, որը նրան սպառնում է բռնաբարությամբ։ Քլերը Ռենդալին ասում է, որ ինքը վհուկ է ու կանխագուշակում է նրա մահվան օրը, որն իմացել էր իր ամուսնու՝ Ֆրենկի ընտանեկան պատմությունից։ Ջեյմի մոր նախկին փեսացուն՝ սըր Մարկուս ՄաքՌանոխը, կազմակերպում է Ջեյմիի փախուստը, որը տուժել էր Ռենդալի ծաղրանքներից։ ՄաքՌոնախի ամրոցում Քլերը բուժում է Ջեյմիի վերքերը։ Ապաքինվելուց հետո Ջեյմին իր կնքահայր Մուրտաղի ու Քլերի հետ փախչում է ֆրանսիական Սենտ Անն դե Բոպրե վանք, որտեղ Ջեյմիի քեռին ծառայում է որպես ավագերեց։ Այնտեղ Քլերը հասկանում է, որ հղի է։

Վեպի ստեղծում
-------------

Դիանա Գեբլդոնը ցանկացել է փորձ ձեռք բերել ստեղծագործելու բնագավառում՝ չունենալով որոշակի մտահղացում։ Դոկտոր Ովի մասին «Ռազմական խաղեր» սերիան դիտելուց հետո նրա ուշադրությունը գրավել է Ջեյմի Մաքքրիմոնի հերոսը, որ 1745 թվականի երիտասարդ շոտլանդացի էր։ Քիլթով երիտասարդ շոտլանդացին երկար զբաղեցրել է Գեբլդոնի մտքերը, և նա որոշել է գրել վեպ 18-րդ դարում Շոտլանդիայում տեղի ունեցած իրադարձությունների մասին։

Գեբլդոնը նախապես ծրագրել է ստեղծել պատմավեպ, սակայն աշխատանքի ընթացքում նրա հերոսուհի Քլերը «առանց հապաղելու իր ձեռքն է վերցրել պատմությունն ու սկսել է ինքը պատմել այն՝ կատարելով խորամանկ ժամանակակից դատողություններ ամեն ինչի մասին»։ Այդ ժամանակ Գեբլդոնը որոշել է իր հերոսուհուն դարձնել ժամանակակից կին, որ հայտնվել է 18-րդ դարի Շոտլանդիայում։

«Օտարականը» շարքում ընդգրկված են մի քանի գրքեր՝

* Օտարականը (անգլ.՝ Outlander, 1991)
* Ճպուռը սաթի մեջ (անգլ.՝ Dragonfly in Amber, 1992)
* Ճանապարհորդը (անգլ.՝ Voyager, 1993)
* Աշնան թմբուկներ (անգլ.՝ The Drums of Autumn, 1996)
* Կրակե խաչ (անգլ.՝ The Fiery Cross, 2000)
* Ձյան և մոխրի շնչառություն (անգլ.՝ A Breath of Snow and Ashes, 2005)
* Անցյալի արձագանք (անգլ.՝ An Echo in the Bone, 2009)
* Գրված է իր սեփական սրտի արյունով (անգլ.՝ Written in My Own Heart's Blood, 2013)

Քննադատություն և մրցանակներ
---------------------------

Վեպն արժանացել է քննադատների դրական արձագանքներին, ստացել 1991 թվականին Ամերիկայում լավագույն սիրավեպի համար շնորհվող մրցանակին։

Հեռուստասերիալ
--------------

2013 թվականի հունիսին Starz-ը ծրագրել է ստեղծել հեռուստատեսային տարբերակի 16 սերիա, և արտադրությունն սկսվել է 2013 թվականի հոկտեմբերին Շոտլանդիայում։ Սերիալի պրեմիերան կայացել է ԱՄՆ-ում 2014 թվականի օգոստոսի 9-ին։ Երկրորդ եթերաշրջանի ստեղծման աշխատանքներն սկսվել են 2014 թվականի օգոստոսի 15-ին։

Այլ ադապտացիաներ
----------------

2010 թվականին Գեբլդոնը վեպի երկու երրորդը հարմարեցրել է գրաֆիկական վեպի համար, որ նկարազարդել է Հոանգ Նգուենը։ Նույն թվականին թողարկվել է 14 երգերից կազմված մյուզիքլ։

Ծանոթագրություններ
------------------

1. ↑  Reese, Jennifer (2007 թ․ նոյեմբերի 27). "Book Review: *Lord John and the Hand of Devils* (2007)". *Entertainment Weekly*. Արխիվացված է the original 2014 թ․ հոկտեմբերի 11-ին. Retrieved 2013 թ․ հոկտեմբերի 30. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  Ng, Philiana (2014 թ․ մայիսի 8). "Starz's *Outlander* Gets First Poster, Premiere Date". *The Hollywood Reporter*. Retrieved 2014 թ․ հունիսի 14.
3. ↑  Kimberly Roots, Kimberly Roots (2018 թ․ մայիսի 9). "Outlander Renewed for Seasons 5 and 6 — Plus, See First Season 4 Photos" (in անգլերեն). TVLine. Retrieved 2018 թ․ դեկտեմբերի 11.
4. ↑  *Гэблдон Д.* Чужестранка = Outlander / Л. Лебедева. — Эксмо, Домино, 2011. — 928 с. — ISBN 978-5-699-53503-3
5. ↑  Gabaldon, Diana. "FAQ: About the Books: Scotland". DianaGabaldon.com. Retrieved 2017 թ․ ապրիլի 27.
6. ↑  Gabaldon, Diana. "FAQ: About the Books: Idea". DianaGabaldon.com. Retrieved 2017 թ․ ապրիլի 27.
7. ↑  "Fiction Book Review: *Outlander* by Diana Gabaldon". *PublishersWeekly.com*. 3.06.1991. Retrieved 23.11.2013.
8. ↑  "RITA Award Winners". *Romance Writers of America.* (in անգլերեն). www.rwa.org. Արխիվացված է the original 2015 թ․ հուլիսի 14-ին. Retrieved 2017 թ․ դեկտեմբերի 22. `{{cite web}}`: Unknown parameter `|dead-url=` ignored (`|url-status=` suggested) (help)
9. ↑  Andreeva, Nellie (1.06.2013). "*Outlander* Greenlighted To Series By Starz". *Deadline.com*. Retrieved 31.07.2014.
10. ↑  Hibberd, James (2014 թ․ օգոստոսի 15). "*Outlander* renewed for second season". *Entertainment Weekly*. Արխիվացված է the original 2015 թ․ հունվարի 18-ին. Retrieved 2014 թ․ օգոստոսի 15. `{{cite web}}`: Unknown parameter `|dead-url=` ignored (`|url-status=` suggested) (help)
11. ↑  Brienza, Casey (2010 թ․ սեպտեմբերի 21). "*The Exile: An Outlander Graphic Novel*". *GraphicNovelReporter.com*. Արխիվացված է the original 2014 թ․ սեպտեմբերի 24-ին. Retrieved 2014 թ․ սեպտեմբերի 16. `{{cite web}}`: Unknown parameter `|dead-url=` ignored (`|url-status=` suggested) (help)
12. ↑  "Fiction Book Review: *The Exile: An Outlander Graphic Novel*". *Publishers Weekly*. 23.08.2010. Retrieved 16.09.2014.
13. ↑  "Official site: *The Exile* (graphic novel)". *DianaGabaldon.com*. Retrieved 2014 թ․ սեպտեմբերի 16.
14. ↑  "PROGRESS! *OUTLANDER:The Musical* now on Amazon!". *DianaGabaldon.com*. 26.09.2010. Retrieved 30.07.2014.
15. ↑  "*Outlander the Musical*". *DianaGabaldon.com*. 26.10.2013. Retrieved 30.07.2014.
16. ↑  "Stage Tube: First Listen of Jill Santoriello's *Outlander* Musical". *BroadwayWorld.com*. 16.07.2012. Retrieved 30.07.2014.

Արտաքին հղումներ
----------------

* Պաշտոնական կայք
* "An *Outlander* Family Tree (Official)". Random House. 2014. `{{cite web}}`: Unknown parameter `|description=` ignored (help)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | MusicBrainz · MusicBrainz · OCLC |

 |